Bhojpuria.com | सुर-संग्राम से कल्पना बाहर, मनोज बनले जज...\nHome Music News सुर-संग्राम से कल्पना बाहर, मनोज बनले जज...\nसुर-संग्राम से कल्पना बाहर, मनोज बनले जज...\t23 September 2009\tNews Desk\tअभी काल्हे हमनी का कल्पना के द्वारा भरत शर्मा से कइल व्यावहार पर एगो विशेष आलेख डलले रहनी ह जा, आ बहुत जल्दिये ओकर परिणाम भी हमनी का लगे आ गइल। अब एकरा के आपन इज्जत बचावे के कोशिस कहीं, या फिर कुछ आउर, लेकिन टेलीविजन रियलिटी शो के इतिहास में पहिला बेर कवनो प्रतिभागी का जगह जज के ही बाहर के रास्ता देखा दिहल गइल बाटे।\nवइसे महुआ से जुडल सूत्र शो छोडे के पीछे के कारण कल्पना के व्यस्तता के बता रहल बाडे, लेकिन इंडस्ट्री के लोग भरत शर्मा का संगे भइल विवाद के एकर कारण मान रहल बा। कुछ लोग एकर कारण कल्पना के अनुबंध (कान्ट्रेक्ट) समाप्त होखला के बता रहल बा, लेकिन एह कार्यक्रम में आपन तय 35 एपिसोड के बाद भी कल्पना 2-3 गो आउर एपिसोड में काम कइले बाडी, ओह वजह से ई कारण माने लायक नइखे। वइसे भी चूंकि शो 35 एपिसोड के रहे, आ बाद में बढावल गइल, त एह वजह से खाली कल्पना के ना, बल्कि सब केहू के अनुबंध खतम हो चुकल रहे। कारण चाहे जवन कुछ भी होखे, लेकिन एह खबर से भोजपुरियन में खुशी के लहर दौड गइल बा।वइसे हमनी के मिलल जानकारी के अनुसार अगिला एपिसोड में शायद कल्पना आ भरत शर्मा के एक संगे देखा के मामला के ठंडा करे के कोशिस कइल जाई, लेकिन हम साफ- साफ कहल चाहेब कि कल्पना का संगे खडा भइला का बाद भी भरत शर्मा एह विवाद के अभी ले भुला नइखन पाइल, आ उनुका आत्मसम्मान के जवन चोट पहुँचल बा, ओकर भरपाई केहू का संगे स्क्रीन पर रहला से ना हो सकेला। “हमरा के एगो विशेष जज का तौर पर ओहिजा बोलावल गइल रहे, आ ओहिजा जब हम एगो आउर जज (कल्पना) के कॉमेंट पर आपन राय देहनी, त ओह में अइसन का गलत रहे कि हमरा के अइसन प्रतिक्रिया मिलल? हमनी के संस्कृति में त मेहमान के स्वागत कइल सिखावल जाला। हम एह तरह के आचरण से बहुत आहत बानी,” भरत शर्मा भोजपुरिया डॉट कॉम से खास बातचीत में कहनी। वइसे भी एह मामला में भोजपुरिया समाज के कडा प्रतिक्रिया ही एकर गंभीरता के अहसास करा रहल बाटे। वइसे महुआ खातिर राहत के बात इ बा कि प्रसिद्ध भोजपुरी गायिका शारदा सिन्हा अब सुर-संग्राम के कुछ नया एपिसोड खातिर विशेष जज के भूमिका में नजर अइहें। एह विवाद के बाद सुर-संग्राम एगो नया विवाद में भी पडे जा रहल बा। एह बेर मामला पइसा के बा, आ ओकरा सामने केहू कवनो तरह के कॉम्प्रोमाइज करे खातिर तैयार नइखे। जब सुर-संग्राम शुरु भइल रहे, त ओह समय कुल मिला के 35 एपिसोड बनावे के बात भइल रहे, आ ओकरा हिसाब से ओकर प्रायोजक “राजा बिस्कुट” एगो रकम तय कइले रहे। लेकिन जब सुर-संग्राम ठीक-ठाक चले लागल त एकर निर्माता लोग एह में अश्वमेध यज्ञ के बहाने कुछ आउर एपिसोड जोड दिहल, आ ओकरा खातिर “राजा बिस्कुट” से दोबारा पइसा के माँग कइल गइल। “राजा बिस्कुट” के करीबी सूत्रन के कहनाम बा कि ऊ लोग जेतना “हर एपिसोड” के हिसाब से तय भइल रहे, ओतना एह नया एपिसोड खातिर देवे के तैयार भी रहे, लेकिन महुआ आ एकर निर्माता लोग उनुका से दोबारा लगभग उहे रकम एह नया (10-12) एपिसोड खातिर भी देवे के कहल, जवन रकम ऊ पहिले 35 एपिसोड के नाम पर देहले रहले। “राजा बिस्कुट” एकरा के अपना कांट्रेक्ट के खिलाफ बतवलस, आ देवे से इंकार क दिहलस। एकरा बाद एकर निर्माता लोग “व्हील” के नया प्रायोजक का तौर पर ले आइल। लेकिन अगर इंडस्ट्री के जुडल सुत्रन पर विश्वास कइल जाव त “राजा बिस्कुट” से आपन निजी संबंध के ध्यान में रखते हुये मनोज तिवारी शो के एंकरिंग से इंकार क देहलन। वइसे भी मनोज तिवारी के शायद लागत रहे कि “राजा बिस्कुट” का संगे एह मामला में नाइंसाफी भइल बा।खैर, आज दिन भर कई गो मैराथन मीटिंग के दौर चलला के बाद ई फैसला लिहल गइल कि मनोज तिवारी अब सुर-संग्राम के एंकरिंग ना करिहें, बल्कि उनुका जगह रवि किशन के चुनल गइल बाटे। लेकिन चूंकि सुर-संग्राम से मनोज तिवारी पहिला दिन से जुडल बाडे, ओह वजह से ऊ ओकरा के छोडिहें ना, बल्कि अब ऊ कल्पना का जगह पर जज के रुप में नजर अइहें। एह मामला में हमनी का मनोज तिवारी के राय लेवे के काफी प्रयास कइनी जा, लेकिन उनुकर कॉमेंट ना मिल पावल।एह सब घटनाक्रम के असर अभी दर्शक लोग के ना देखे के मिली, काहे कि अगिला तीन एपिसोड के शूटिंग हो चुकल बा, लेकिन अगिला शनिचर (3 अक्टूबर) से सुर-संग्राम बिलकुल अलग नजर आई। वइसे "राजा बिस्कुट" एह मामला के शायद अदालत में भी ले जा सकेला, जेकरा बाद पहिलहीं से अझुराइल ई कार्यक्रम आउर उलझ जाई। खैर मामला जेतना उलझ रहल बाटे, ओह में नुकसान खाली भोजपुरी के ही हो रहल बाटे।Related news items:\nबक्सर में कल्पना के पुतला जरावल गइल\nभरत शर्मा के अपमान पर आग बबूला हुए कलाकार\nसुर-संग्राम के मंच पर भरत शर्मा के अपमान\nComments (21)\tउचित फैसला\t1\nWednesday, 23 September 2009 08:23\tRajnandan\tकल्पना के बाहर कईल बहुत जरुरी रहल, बिना सोंचल समुझल अपना सीमा से बाहर आके बोले बाला लोगिन के उनकर जगह देखावल बहुत जरुरी रहेला । सुर संग्राम आ महुआ प्रबंधन के एह उचित फैसला पर हमरा तरफ से धन्यवाद!\n- राजनन्दन, हांगजाऊ, चीन\nएह फ़ैसला से हम बहुत खुश बानी\t2\nWednesday, 23 September 2009 08:27\tabhay singh\tएह फ़ैसला से हम बहुत खुश बानी. हम मालिनी के भी कहल चाहेब की उ हो पक्षपात कईल बंद कर देस ना त उनकरा भी बाहर के रसता देखे के परी .काहे की सुर संग्राम यू . पी और बिहार के लड़ावे खातिर नाही होत बा बल्कि एक अछा गायक के खोजे खातिर होत बा जो भोजपुरी के सान बढ़ा सके.\nkalpana ke sur sangram se bidai\t3\nWednesday, 23 September 2009 10:32\tSUMAN KUMAR SINGH\tehe kahal jala bhagwan ke ghar der ba andhre naikhe,\nkalpna ke phatkar\t4\nWednesday, 23 September 2009 11:19\tsanjay panday\tbarat sarma ji ke hmra parnam\nkalpanwa ke sathe ehe hokhe ke chahi taki unkar aukat unhe pata chale ki ham ka bani aur (vyash ji) ka bani\ndanyabad MAUA T V\nBHOJPURI AA ASHLILTA\t5\nWednesday, 23 September 2009 16:02\tANIL KUMAR SINGH\tBhojpuri bhasi aur oh se jural sabhe log ke pranam\nHamra yeh bat ke khushi ba ki bhojpuri bhasi log ka ek manch par aawe ke mouka milal ba. Ekra madhyam se aapan bat kahal ja sakela.\nAgar gana ke chhetra me dekhal jao ta bhojpuri ke aapan ago sthan rahe, lekin samay ke sath sab badal gail. Gana me ashlil shabd ke prayog se bhojpuri ke na sirf ras khatam ho gail, balki okar u ijjat bhi na rah gail javan pahile rahe.\nBhojpuri ke yeh manch ke madhyam se ham raua sabhe ke hath jor ke kaha tani ki bhojpuri samaj ke sathe hot anyay ke khilaf awaj uthain. Ashlil gana ka sange oh gayak ke bhi birodh karin je ashlil gana gawela aa okar cd benchela. Bhojpuri samaj ke saf suthra banawe ke sankalp li. Taki awe wala phiri aeh dharohar ke sambhal ke age le jao. Dhanyabad\nआकाश में जन थूक ए बबुनी...\t6\nWednesday, 23 September 2009 22:13\tDr. Ravi Kant Dubey, HOD- Political Sc. M.V.College Buxar\tभोजपुरी भाषा के आचार, व्यवहार, संस्कार और संस्कृति के सुरक्षित व संरक्षित करे में\nआचार्य भारत शर्मा जी के सर्वोत्कृष्ट योगदान बाटे| उनकर अपमान करे वाला कभी भी\nभोजपुरी जगत में सम्मान नहीं प्राप्त कर सकेला. आकाश में जन थूक ए बबुनी...\nकल्पना को बाहर कर दिया\t7\nThursday, 24 September 2009 15:53\tPANKAJ KUMAR\tभरत शर्मा व्यास भोजपुरी के एक प्रतिष्ठित कलाकार हैं ! उनका अपमान किसी भी सूरत मे बर्दास्त से बाहर है ! कल्पना द्वारा ये कहना "ये आपके रिश्तेदार है क्या?(एक प्रतियोगी के बारे मे)" बहुत ही घटिया मनोवृति को दर्शाता है! किसी बड़े कलाकार को इतनी घटिया बात कहते शर्म क्यों नहीं आई ?\nअगर सही मे "सुर-संग्राम" से कल्पना को बाहर कर दिया गया है तो यह बहुत ही बढ़िया फैसला है !\nपंकज कुमार "बाल्यान"\nHam log bhi bahut khus bani\t8\nSaturday, 26 September 2009 23:27\tDr.Bharat Bhushan\twe r also very happy from this ruselt. but we r loving KLPANA. bah bhi achhi aurat hai. oh apne galti ko jarur mahsus karengi. kew-ki bhijpuri samaj unko(KLPANA JEE) Ko bhi kafi pyar karta hai.\nright desition\t9\nSunday, 27 September 2009 20:56\tRanjeet singh\tThis is right decision to remove kalpana from sur sargram.\nThankful2Manoj Baba and all.\nSaturday, 03 October 2009 16:14\tneeraj singh\tsur sangram me jo ho gaya usko bhul ke hame abhi ek new sire se sochna chahiye bibad aage barhane se koi faida nahi hai hame bhul jana hoga ki sur sangram se kalpan ka alaminat huaa hai aur hame sirf itna sochna chahiye ki sur sangram abhi samapt nahi huaa hai\nkalpna ke sur sargram se hatay ke bare\t11\nSunday, 04 October 2009 06:29\tMahesh Nand\tjaisan ki khabar aael hai ki badtamichi kaela khatir kalpana ke sur sargram se hata dihal gael ba. bhale hi kalpana bhojpuri gana gayeli, lekin bhojpuri bhashi na hola ke chalte unkar gana me u dard na ayela usi tahar se u na jan payeli ki kekra se kaisan behave kari ke chahi. jawn bhael thik bhael.\nmahesh nand choubey\nकवना जज के फैसला में कहवाँ तक ईमानदारी बा ?\t12\nTuesday, 06 October 2009 14:23\tRajnandan\tप्रिय संपादक जी,\nकल्पना के अलावे सुर संग्राम के कुछ आउर जज लोगिन (केहु के नाम लिहल हमरा उचित नइखे बुझात)के ईमानदारी पर भी कबो-कबो संदेह लागेला। अइसन कई बार देखे में आवेला कि कुछ अच्छा कलाकार के सुर में भी खा मा खा के नुक्श निकालल जाला आ उनुका के हतोत्साह कईल जाला। किरिपा करिके एह विषय पर एगो लेख प्रकाशित करि के पाठक लोगिन के विचार मांगल जाव जेह से पता चल सके कि कवना जज के फैसला में कहवाँ तक ईमानदारी बा।\nMonday, 12 October 2009 21:16\txyz\te sab dhakosla ha hamni bhojpuriya log ke murkh banawe khatir,channel ke trp khatiresab kail jala,\nabout bharat shrma\t14\nWednesday, 14 October 2009 19:19\tROHAN BHARDWAJ\tkalpana ke sayad patta naikhe ki jab se u bole ke na sikle hoihan ukra pahile se bharat sharma gawatarn. u ka jani bhojpuri smrat ke ijjat u ta assam ke hia.\nKalpana & Bharat Shama\t15\nFriday, 16 October 2009 11:15\tRaju\tKalpana Ko Apne Upar Bahut Ghamand Hain Do-Char Geet Kya Ga di ki Apne ko Judge samjhane lagi\nBharat Sharma Jaise Achhe Kalakar ka Apman kabhi bhulaya nahi ja sakta\nisliye kalpana phir dubara aaye aur sursangrame ke manch par bharat Sharma ji se maphi mange.\nAur Jab tak is ka samadhan nahi ho jata ham sab kalakar manoj tiwari ji se bhi naraj rahenge.\nkalpana' out from sur sangram\t16\nSaturday, 24 October 2009 14:54\tManoj Chauhan\tThis type of comment are likeababy crying .this is not good\nNature of kalpana\t17\nSaturday, 31 October 2009 17:12\tanuj mishra\ti think mahua channel did takeagood dicision .because kalpana's nature was totally rude and misguideable.bharat sharma isagood person by nature andby fame also but which was happened that was very unbearable.\nसुर-संग़ाम से नाखुस\t18\nThursday, 12 November 2009 15:44\tmahatma pandey\tHUM LOG SUR SANGRAM SE KHUS NAHI HAI KYO KI UNHONE U.P AUR BIHAR KE LIYE BOT MANGA THA KI APNE PRADESH KE LIYE BOT KARO SABNE APNE PRADESH KE LIYE BOT KIYA LEKIN AAKIRI TAK NAHI BATAYA GAYA KI U.P JITA YA BIHAR\nBahut Achha bhail\t19\nTuesday, 09 November 2010 17:46\tBimal kumar\tJe apas me ladai unhi k bahar kar debe ke ba.kahe ki bihar-up bhai bhai k saman ba.\nhappy for out of kalpana in sur dangram\t20\nSaturday, 27 November 2010 12:31\tGOVIND SINGH\tso,iam very happy for kalpana out in sursangram.becasue kalpana is not sutaible for jaj chair.\nsri bhart sharm is honable person in our country.\nSaturday, 05 May 2012 12:12\tomnath\taapna ke lata mangeshkar mat samajh. bhojpuri k aanand la


श्रद्धांजलि का साथे शुरु भइल विधान मंडल के बइठक – टटका खबर\nबिहार विधानसभा के जाड़ावाला सत्र आजु शुरु हो गइल. सबसे पहिले राज्यपाल रामनाथ कोविंद कांग्रेस के पुरनिया विधायक सदानंद सिंह के प्रोटेम स्पीकर पद के किरिया धरवलें आ ओकरा बाद स्पीकर सदानंद सिंह राज्यपाल के धन्वाद दिहलन.\nएकरा बाद नयका विधायकन के अभिनंदन करत सत्र के शुरुआत कइल गइल. मुख्यमंत्री नीतीश कुमार के बहुमत पावे पर बधाई दिहलन राज्यपाल.\nएकरा बाद हरलाखी से चुन के आइल रालोसपा विधायक 55 बरीस के बसंत कुमार कुशवाहा के श्रद्धांजलि दीहल गइल. कुशवाहा के निधन आजु सबेरे चार बजे पटना में हो गइल. अतवार रात उनुका दिल के दौरा पड़ल रहुवे. स्पीकर विधायक के निधन के शोक संदेश पढलन आ कार्यवाही मंगल के भोरे ले स्थगित क दिहल गइल.\nकाल्हु से नयका विधायकन के किरिया धरावे के काम शुरु होखी. सबसे पहिले मंत्रियन के किरिया धरावल जाई ओकरा बाद विधानसभा के क्रमवार किरिया धरावल जाई.\nसत्ता पक्ष में अगिला कतार में आठ जने के बइठे के इंतजाम बा जवना में मुख्यमंत्री नीतीश कुमार, उपमुख्यमंत्री तेजस्वी यादव, मंत्री तेज प्रताप यादव, अब्दुल बारी सिद्दीकी, बिजेंद्र प्रसाद यादव, राजीव रंजन सिंह उर्फ ललन सिंह, अशोक चौधरी आ श्रवण कुमार बइठिहे. एह लोग का पीछे वाला सीट पर मंत्रियन के बइठे के इंतजाम बा.\nजदयू के पुरनया नेता विजय कुमार चौधरी के स्पीकर बनल करीब तय बा.3तारीख के राज्यपाल रामनाथ कोविंद संयुक्त सत्र में अभिभाषण दीहें.\nTags: विधान सभा सत्र


एरोसोल - विकिपीडिया\nधुंध आ बादर एरोसोल के उदाहरण हवें।\nएरोसोल (अंगरेजी: Aerosol), हवा चाहे कौनों अउरी गैस में बहुत महीन ठोस कण या फिर द्रव (लिक्विड) अवस्था में बहुत महीन बूँद सभ के लटकल रहे आ तैरत रहे से बने वाला मिक्सचर हवे। मने कि अइसन गैस जेह में कुछ मात्रा में ठोस कण या महीन बुन्नी के रूप में कौनो लिक्विड सस्पेंसन के स्थिति में होखे।[नोट 1] एह परिभाषा के हिसाब से बादर आ कोहरा भी एक तरह के एरोसोल हवें काहें कि हवा में पानी के बुन्नी या बर्फ के महीन कण के टंगाइल रहे के कारण बादर आ कोहरा बने ला।\nएरोसोल सभ में लिक्विड भा ठोस कण सभ के डायामीटर बहुधा <1 μm होखे ला; बड़हन पार्टिकल सभ जिनहन के नीचे बइठे के गति तेज होखे ले अइसन मिक्सचर के सस्पेंशन बनावे ले बाकी ई बिभेद कौनों बहुत साफ ना बाटे। आम भाषा में एरोसोल के मतलब "एरोसोल स्प्रे" होला जे अक्सरहा कैन में भा अइसने कौनों डिब्बा में भरल रहे लें। अन्य टेकनीक सभ में कीटनाशक के छिड़काव, साँस के बेमारी सभ के इलाज में एकर इस्तेमाल आ इंजन में कंबशन (दहन) के बिज्ञान में एकर इस्तेमाल शामिल बाटे। हवा में फइले वाली बेमारी में भी एरोसोल सभ के योगदान हो सके ला जे साँस द्वारा शरीर में परवेश क के नोकसान पहुँचा सके ले (अइसन एरोसोल के बायोएरोसोल कहल जाला)।\nएरोसोल बिज्ञान के अध्ययन के प्रमुख बिसय में इनहन के जेनरेशन आ हवा से हटावल, टेक्नोलाजिकल प्रयोग, पर्यावरण आ लोग पर एकरे परभाव आ कुछ अन्य बिसय सामिल बाड़ें।\n1 वायुमंडल में\nवायुमंडल में[संपादन करीं]\nमुख्य लेख: पार्टिकुलेट मैटर\nउत्तरी भारत आ बंगलादेश के ऊपर एरोसोल प्रदूषण\nपृथ्वी के वायुमंडल जे गैस सभ के मिक्सचर हवे, एहू में कई किसिम के ठोस आ द्रव महीन बुन्नी सभ पँवरत रहे लें जे वायुमंडली एरोसोल होखे लें। वायुमंडली एरोसोल सभ के उत्पती ज्वालामुखी से हो सके ला, रेगिस्तान के ऊपर से उठल धूर हो सके ला, जीव-जंतु सभ से (परागकण, पूलेन) पैदा महीन कण हो सके लें चाहे मनुष्य के बनावल चीज हो सके ला। वायुमंडली एरोसोल सभ के परभाव जलवायु पर पड़े ला। उदाहरण खातिर ज्वालामुखी से निकलल एरोसोल स्ट्रेटोस्फियर में पहुँच के सल्फ्यूरिक एसिड बना सके लें जे सुरुज के रोशनी के रिफ्लेक्ट करे ले आ जलवायु के ठंढा करे लें। रेगिस्तानी धूर आ खनिज सभ के पार्टिकल ऊपर आसमान में पहुँच के गरम हो सके लें हीट एब्जार्ब क के आ तूफानी बादर के निर्माण में सहायक साबित हो सके लें। मनुष्य निर्मित सल्फेट एरोसोल, कोइला जरावे से आ पेट्रोलियम जरावे से निकले वाला, बादर सभ के बेह्वार में बदलाव क सके लें।\nपानी के सगरी किसिम के बुन्नी सभ (हाइड्रोमेटर) सभ ठोस चाहे द्रव, एरोसोल कहा सके लें, हालाँकि, पानी के एक्टिव हो चुकल (बरसे जा रहल) बुन्न्दी सभ में आ लटकल बुन्नी सभ में अंतर कइल जाला (बादर)। पृथ्वी के वायुमंडल में कई किसिम के आ कई तरह के कंसंट्रेशन वाला एरोसोल पावल जालें जिनहन में मुख्य प्रकार बाड़ें:\nप्राकृतिक अजीव (इनऑर्गेनिक) पदार्थ: महीन धूर, समुंद्री निमक, चाहे पानी के बुन्नी\nप्राकृतिक जीवी (ऑर्गेनिक) पदार्थ: धुआँ, पूलेन, स्पोरे आ बैक्टीरिया\nमनुष्य निर्मित (एंथ्रोपोजेनिक) जरावन के उत्पाद: धुआँ, महीन राखी भा धूर\n↑ रसायन बिज्ञान में "सस्पेंशन" आ "एरोसोल" में अंतर कइल जाला। एरोसोल में महीन कण "कोलाइड" के रूप में तैरे लें जबकि सस्पेंशन में कण बड़हन होखे लें आ इनहन के नीचे बइठे के गति तेज होला। हालाँकि इनहन के बीचा में कौनों किलियर बटवारा मुश्किल बा।\n↑ 1.0 1.1 Hinds, 1999, p. 3\n↑ Hidy, 1984, p. 254.\n↑ Fuller, Joanna Kotcher (2017-01-31). Surgical Technology – E-Book: Principles and Practice (English में). Elsevier Health Sciences. ISBN 978-0-323-43056-2.\nHinds, William C. (1999). Aerosol Technology (2nd संस्क.). Wiley - Interscience. ISBN 978-0-471-19410-1.\nHidy, George M. (1984). Aerosols, An Industrial and Environmental Science. Academic Press, Inc. ISBN 978-0-12-412336-6.\nNIOSH Manual of Analytical Methods (see chapters on aerosol sampling)\n"https://bh.wikipedia.org/w/index.php?title=एरोसोल&oldid=720655" से लिहल गइल\nएह पन्ना पर आखिरी बेर संपादन 14 मई 2022 के 07:50 बजे भइल रहल।


रात के बात त दूर, दिनो में पुलिस गश्ती नईखे करत, लाचार डीजीपी के इस्तीफा दे देवे के चाही!\nबिहार के पुलिस महानिदेश (डीजीपी) अपने पुलिस के काम-काज प सवाल खड़ा कईले। डीजीपी केएस द्विवेदी सभे जिला के एसपी के चिट्ठी लिख के आपन नाराजगी जतवले, जवना से पुलिस विभाग में खलबली मच गईल। उहें, विपक्षी दल के बईठे-बईठल नीतीश सरकार प हमला बोले के मुद्दा मिल गईल।\nराजद नेता आ बिहार विधानसभा में नेता प्रतिपक्ष तेजस्वी यादव अवुरी कांग्रेस नेता आ विधान पार्षद प्रेमचंद मिश्रा सरकार प हमला बोलले। तेजस्वी यादव बिहार के डीजीपी के ओर से राज्य के पुलिस के काम काज प सवाल उठावे जाए प कहले कि, "उ (डीजपीपी) हमरा दावा प मोहर लगवले बाड़े कि पुलिस स्टेशन के मुख्यमंत्री सह गृह मंत्री नीतीश कुमार के ओर से सीधा तस्कर अवुरी अपराधी के साथ सांठगांठ में सबसे अधिका बोली लगावेवाला के नीलाम कईल जाता।" संगही उ सवाल उठावत कहले कि 'का अयीसन नईखे?'\nकांग्रेस नेता प्रेमचंद मिश्रा कहले कि डीजीपी जिला पुलिस कप्तान के दोबारा चिट्ठी लिखले बाड़े। दोबारा चिट्ठी लिखे से साफ हो गईल कि पहिले लिखल गईल चिट्ठी में उ जवन निर्देश देले रहले, ओकरा प कवनो अधिकारी-पदाधिकारी संज्ञान ना लेले। जवना से साफ बा कि बिहार में पुलिस प्रशासन पूरा तरह से डीजीपी के निर्देश के अनदेखी करतिया।\nसंगही उ सवाल खड़ा करत कहले कि डीजीपी जदी अपराध से जुड़ल बेबस देखाई देतातारे, त पद प काहे खाती बनल बाड़े? अयीसना लाचार डीजीपी के इस्तीफा दे देवे के चाही।\nदरअसल, डीजीपी चिट्ठी में कहले कि राज्य में रात में गश्ती के बात त बहुत दूर बा इहाँ तक कि दिनो में पुलिस गश्ती नईखे करत। जवना चलते अपराधी दिन में घटना कईला के बाद आराम से फरार हो जातारे। हालांकि, उनुकर कहनाम बा कि एकरा बावजूद अपराध में कमी आईल बा। लेकिन अपराधी के मनोबल में कमी नईखे आईल।\nमालूम रहे कि एकरा से पहिलहू डीजीपी शराब, हथियार अवुरी प्रतिबंधित वस्तु के रोकथाम खाती नाकाबंदी के सुझाव देले रहले। लेकिन ए सुझाव के पालन ना भईल। अब एक बेर फिर से डीजीपी सभे जगह नाकाबंदी के निर्देश देले।\nFirst Update: 28 December, 2018 11:37 AM


भारत में नया आ संबिधान अनुसार लागू सिस्टम खातिर, भारत में पंचायती राज देखल जाय।\nमध्य प्रदेश के नरसिंहगढ़ में एगो खुला मैदान में पंचाइत हो रहल बा।\nपंचायती राज, जेकर अर्थ होला पंचाइत के राज, एक किसिम के राजनीतिक सिस्टम हवे जे भारतीय उपमहादीप में पैदा भइल आ वर्तमान में ई भारत, पाकिस्तान, बांग्लादेश, श्रीलंका, आ नेपाल में मिले ला। ई भारतीय उपमहादीप में सभसे पुराना लोकल सरकार के सिस्टम हवे जेकरा इतिहासी परमान कम से कम 250 ईसवी तक पुरान होखले के मिले ला। परंपरागत रूप से गाँव सभ में बूढ़ बुजुर्ग लोग में से पंच चुनल जाँय जिनहन लोग के गाँव के लोग आम सहमती से लोकल लेवल पर फैसला लेवे वाला माने। हालाँकि, अइसन सिस्टम के कई अलग-अलग रूप मौजूद रहलें। अइसन पंचाइत सभ के परंपरागत काम लोकल लेवल पर बिबाद में फैसला कइल रहे। पंचाइत के मुख्य ब्यक्ति के सरपंच, मुखिया चाहे परधान कहल जाय।\nभारत में पंचायती राज के नवका सिस्टम आ ग्राम पंचायत सभ के एह परंपरागत सिस्टम से अलगा बूझल जाये के चाहीं जे संबिधान के अनुसार गठित लोकल सरकार के सिस्टम हवे। उत्तरी भारत में चलनसार खाप पंचायत के सिस्टम, जे गैर-संबैधानिक सिस्टम हवे, के भी एह परंपरागत पंचायती राज से अलगा बूझल जाये के चाहीं।\nई सिस्टम के चलन ट्रिनिडाड अउरी टोबैगो में भी बाटे।\n↑ P.B. Udgaonkar, Political Institutions & Administration, Motilal Banarasidass Publishers, 1986, ISBN 978-81-20-82087-6, ... these popular courts are first mentioned by Yajnavalkya and then by Narada, Brishaspati, Somadeva and Sukra. These writers coveredaperiod of aboutathousand years, c. 100 to 1950 A.D., and they could not have mechanically referred to the popular courts if they were not actually functioning ...\n↑ "The Panchayat system as an early form of conflict resolution in Trinidad. - GCSE History - Marked by Teachers.com". www.markedbyteachers.com.\n↑ "Carmona wants "Panchayat' system to resolve conflicts - Trinidad and Tobago Newsday Archives". 30 मई 2016.\n↑ "Return of the panchayat - Trinidad and Tobago Newsday Archives". 12 मई 2005.\n"https://bh.wikipedia.org/w/index.php?title=पंचायती_राज&oldid=671634" से लिहल गइल\nएह पन्ना पर आखिरी बेर संपादन 26 अप्रैल 2020 के 22:28 बजे भइल रहल।


मनोज तिवारी मोँछ कटवा दिहले – Anjoria\nमनोज तिवारी मोँछ कटवा दिहले\nअक्टूबर 13, 2010 मनोज तिवारी, मोँछ कटवा\nबिग बॉस सलमान खान का घर में रहे का गइले, मनोज तिवारी आपन मोंछ कटवा दिहले. अब एह बात के अलंकार में लिहला के जरुरत नइखे. भइल अतने बा कि बिग बॉस के सदस्यन का दबाव में आ के मनोज तिवारी मोँछ मुड़ा लिहले बाड़न बाकिर आपन तेवर नइखन बदलले.\nभोजपुरी सिनेमा के मेगास्टार मनोज तिवारी आ शॉटगन शत्रुघ्न सिन्हा के पहिचाने रहल उनकर मोँछ. कई बेर त एही मोँछ का जिद्द में मनोज तिवारी कई गो फिल्मन के आफर छोड़ दिहलन. अब शत्रुघ्नो सिन्हा रामगोपाल वर्मा के फिल्म रक्त चरित्र में आपन मोँछ कटवा लिहले बाड़े त मनोज तिवारी बिग बॉस का घर में. बाकिर भोजपुरिया अन्दाज नइखन छोड़ले मनोज. बिग बॉस सलमान खान के ऊ भोजपुरी सिखावे में लागल बाड़े आ सलमान भोजपुरी डायलाग सुन सुन के अतना अचरज में बाड़न कि भोजपुरी सिखिये के दम धरे के जिद्द ठान लिहले बाड़न.\nमोँछ मुन्डा मनोज के देख के सीमा परिहार खुश ना भइली आ कह दिहली कि ऊ मर्द ही क्या जिसके मूंछे न हों. श्वेता तिवारी तब किचन में रहली. निकलली त देखली कि मनोज सफाचट हो गइल बाड़े. कहली कि मूंछ में आप भोजपुरिया सिनेमा के हीरो लागत रहीं बाकिर अब ई राउर नया लुक बा. बाकिर बाकी लोग निरमोछिया मनोज के देख बहुते खुश बा. बिग बॉस सलमानो खान कह दिहले कि वाह मनोज जी क्या लुक है !\nअनुसुईया के बिआह १४ अक्टूबर के हो रहल बा


आजु मौको बा आ दस्तुरो कि मोदी सरकार के साफ साफ चेता दीं. सरकार अगर सोचत बिया कि हमनी का खिलाफ जाँच करवावे के बाति कहि के उ हमनी के डेरवा दी आ हमनी का ओकरा सामने सरेन्डर कर देब जा त उ बड़हन गलतफहमी में जीयत बिया. हमनी का चीन सरकार के सेना ना हईं जे एक घुड़की पर वापस लवटि जाइब जा. हमनी का खानदानी चोर आ गिरहकट हईं जा. आजु से ना शुरुवे से हमनी के खानदान देश के संपति आपन मानत आइल बा आ अपना संपति के कवनो तरह से इस्तेमाल करे के हमनी के हक बा.\nहमनी पर आरोप इहे नू बा कि हमनी का देश आ समाज के दुश्मनन से चंदा का बहाने घूस लिहले बानी जा. त का गलत कइनी जा. देश आ समाज के दुश्मनन के संपति हथियाववल त देश सेवा माने के चाहीं आ ओकरा खातिर हमनी के परिवार के हर बेकत के भारत रत्न मिले के चाहीं. मोदी सरकार नइखे देत त मत देव. जहिए मौका मिली तहिए भारतो रत्न ले लेब जा. अतना लोग के मिलल बा सभे हकदारे ना नू रहुवे, कुछ लोग त एकरा के अपने हथिया लिहले रहुवे.\nसरकारी संपति सरकारे के नू होला आ हमनी का त हमेशा सरकारे रहल बानी जा. आजुओ भलही मोदी सरकारी कुरसी पर बइठल बाड़ें पर उनुका से हमनी के कुछऊ उखड़े वाला नइखे. एह देश में कानून के राज चलेला आ कानून हमनी का अपना पाकिट में रखले बानी जा. जामा मस्जिद के बिजली बिल त सरकार असूल नइखे पावत, मौलाना साद के धर नइखे पावत आ हमनी के धरे के सपना देखत बिया. हुँह, ई मुँह आ मसूर के दाल !\nएह देश के कानून जवना रफ्तार से चलेले तवना हिसाब से हमनी के दू गो पुस्त अउरी राज कर ली. जमानत पर हमनी के पूरा खानदान चलत बा. त ओहसे का, एगो अउर केस में जमानत ले लेब जा. एहसे सलाह इहे बा कि हमनी के गड़ल राज खोदे के कोशिश मत करे.


टेंशन दीहल जाला, लीहल ना जाव ! (बतंगड़ – 5) – Anjoria\nटेंशन दीहल जाला, लीहल ना जाव ! (बतंगड़ – 5)\nनवम्बर 10, 2016 हिन्दू कायर कौम\nटेंशन दीहल जाला, लीहल ना जाव. जिनिगी का हर मैदान में ई रणनीति मजगर साबित होले बशर्ते रउरा मे बेंवत होखे सोझा वाला के टेंशन दे सके के. ब्लफ मारत खाली फँउके ला फँउके वाला के ई चाल उलुटो पड़ सकेला. जइसे कि अब पाकिस्तान का साथे होखे लागल बा. आजादी का बाद से पीवी नरसिंहा राव आ अटल बिहारी बाजपेयी छोड़ केन्द्र पर हमेशा गैर हिन्दूवादियन के सरकार रहल बिया जेकरा के टेंशन देबे के बेंवत पाकिस्तान का लगे हमेशा से रहत आइल बा. मजहब का आधार पर बनल दू गो देशन में से पाकिस्तान त इस्लामिक देश बन गइल बाकिर अपना के मानसिक रुप से मुसलमान बतावे वाला जवाहर लाल का खुरचाल का चलते हिन्दुस्थान इण्डिया बन के जिये ला मजबूर क दीहल गइल.\nतब के बड़हन कांग्रेसी नेता रहल मोहनदास के मानना रहल कि हिन्दू कायर कौम ह आ ई आपन जान बचावे ला बाकी सबकुछ तज सकेला. जबकि मुसलमान कायर ना होखसु आ अपना फायदा ला कवनो हद ले जा सकेलें. एह तरह उनुको जरुरी ना लागल कि हिन्दुस्थान के हिन्दुस्थान बनावल जाय, इण्डिया ना. आ बाद के हालात देखइबो कइलसि कि हिन्दुस्थान के इण्डिया बनावे का खुरचाल का खिलाफ कवनो आवाज ना उठल.\nएक बेर अपना राह से हट गइल इण्डिया नेहरु गाँधी के एही विचार का चलते कश्मीर समस्या का साथे जिये ला सरापित हो गइल. कांग्रेसी नेता जानत रहलें कि हिन्दूवन मे एका होखल असंभव बा आ तमाम राजनीतिक गोल हिन्दूवन के कवनो ना कवनो बहाने बाँटत चल गइलें. हिन्दू महासभा अपना कट्टरवादी रुख का चलते हिन्दूवन के पूरा साथ ना बटोर सकलें आ हिन्दू हितन पर चोट मारे के तरीका कारगर बनल रहि गइल. शुरुवे से कश्मीर पर आपन हक जतावत पाकिस्तान के ओह इलाका के आबादी के साथो मिल गइल आ इण्डिया में रहला का बावजूद एगो खास जमात, मजहब ना, पाकिस्तान का इशारा पर इण्डिया के टुक्की टुक्की करे के प्लान पर काम करत रहि गइल.\nबाकिर कहल जाले कि एक दिन घूरो के दिन फिरेला. हिन्दुस्थानो के दिन फिरल आ केन्द्र में भारत के सोचे वाला, भारत के चाहे वाला आ भारत ला कवनो सीमा ले जाए खातिर तइयार रहे वाला सरकार बनि गइल. बनते हमलावर ना बनि के ई सरकार पाकिस्तान के पूरा समय दिहलसि सुधरे ला. बाकिर कुकुर के पोंछ ना सीधा होला, ना भइल. पाकिस्तान अपना गलतफहमीं में जीयत रहे वाला तौर तरीका अपनवले रहि गइल.\nबाकिर बकरी के माई कब ले खरजिउतिया मनाई. कातिक आ सावन के एक ना एक दिन जाहीं के होला. अबकि स्वतंत्रता दिवस का दिने लाल किला से दंशवासियन के संबोधित करत हमहन के राजा पीएम गुलाम कश्मीर आ बलुचिस्तान के जिकिर छेड़ के पाकिस्तान आ भारत में रहे वाला पाकिस्तानियन के भउँचक क दिहलें. पाकिस्तान का तरफ से आवाज उठला से पहिलहीं भारत में रहे वाला पाकिस्तानी चिलपों मचावल शुरु क दिहलें. टेंशन में आ गइल खुरशीद अहमद आ दिग्विजय सिंह जइसन नेता त सीधे पाकिस्तानी बोली बोले लगलें. एहन के कहना बा कि बलुचिस्तान पाकिस्तान के अन्दरुनी मामिला ह आ ओह पर ना बोले के चाहीं. दिग्विजय सिंह कश्मीर के भारत के कब्जावाला कश्मीर कह दिहलन. लाग गइल कि उनुका दिमाग के कब्जा ढील हो गइल बा.\nटेंशन बरदाश्त करे के बेंवत एह पाकिस्तानियन में नइखे. बलुचिस्तान के आजादी अब ढेर दिन दूर नइखे. बांग्लादेश बने में जवन टाइम लागल ओकर चउथाइयो नइखे लागे वाला बलुचिस्तान बने में.\nहो सकेला कि कुछ पढ़वइआ आजु टेंशन में आ गइल होखसु बाकिर हमरा कवनो टेंशन नइखे. काहे कि –\nटेंशन दीहल जाला, लीहल ना जाव !


कर्नाटक में वोटिंग आ पवन बंसल के इस्तीफा – टटका खबर\nकर्नाटक विधानसभा के चुनाव खातिर आजु वोट डालल जा रहल बा. सबेरही से भारी भीड़ पोलिंग बूथ पर लागे लागल रहुवे आ वोटिंग के रफ्तार तेज रहुवे. बाकिर दुपहरिया में तिक्खर घाम का चलते वोटिंग कुछ मद्धिम चाल से भइल. दू बजे ले चालीस फीसदी वोट पड़ चुकल रहुवे.\nविधानसभा चुनाव होखला का बावजूद एह चुनाव के राष्ट्रीय महत्व बा. अगर कांग्रेस एहिजा सरकार बना लेत बिया त कांग्रेसियन में उछाह आ जाई दोसरा राज्यन का चुनाव से पहिले. बाकिर अगर कहीं भाजपा दुबारा सरकार बना लिहलसि, भलही जदसेकुलर का सहजोग से त देश के राजनीतिक माहौल बदल जाई. भठियरपन के आरोपन से जूझत कांग्रेस नीत सरकार के फजीहत तब अउर बढ़ जाई. काल्हुए रेलमंत्री पवन कुमार बंसल के भगीना के घूस के नब्बे लाख रुपिया समेत सीबीआई गिरफ्तार कर लिहलसि. महेश कुमार रेलवे बोर्ड के सदस्य रहे खातिर दस करोड़ रुपिया घूस देबे के सकरले रहलन. ओकरे बयाना का तौर पर दू करोड़ रुपिया एडवांस में देबे के करार कइलन आ नब्बे लाख भेजियो दिहलन. बाकिर एही बीच सीबीआई अड़ंगा लगा दिहलसि आ महेश कुमार का साथही पवन कुमार बंसल के भगीना आ तीन गो अउरियो लोग के गिरफ्तार कर लिहलसि. बाकिर कांग्रेस बेहयाई के हद पार करत पवन कुमार बंसल का पीछे खड़ा बिया आ कहत बिया कि इस्तीफा के कवनो दरकार नइखे काहे कि बंसल एह मामिला में दोषी नइखन.\nTags: कर्नाटक चुनाव, घूस, पवन बंसल, रेलवे बोर्ड


निहोरा !! - JaiBhojpuri.com\nPosted by kiran srivastava "meetu" on September 8, 2010 at 1:48am\nनेहिया लगाला पिया,माना मोरी बतिया राम कसकेला करेजवा में तोहरी सुरतिया राम !!माघ महिनवा में सरसों फुलाला ,हमार झुराई गईले प्रीत के बिरवा राम !तोहके पुकारेला पागल मनवा ,सुधियों न लेहला पिया ,भेजला नहीं पतिया राम !तडपत बीत गईल सारी जिन्द्गनियाँ !बिरहिनी गिने तारा,सारी सारी रतियाँ राम !!---मीतू !!\nComment by नबीन भोजपुरिया ( NB ) on September 8, 2010 at 2:03am मीतु जी सादर प्रणाम आ जय भोजपुरी\nबहुत नीमन निहोरा बा , बहुत सुनर तरिका से रउवा विरह के देखवले बानी आ वोह विरह मे निहोरा , बहुते बरियार बन गईल बा ।\nबधाई बा निहोरा खातिर ।\nधन्यवाद आ जय भोजपुरी Comment by Rajesh Yadav on September 8, 2010 at 10:31am Meetu ji Jay Bhojpuri,\nBahute niman, raur ii rachana virah vedana se abhibhoot ba.\nDhanyawad aa jay Bhojpuri. Comment by sanjay panday on September 8, 2010 at 11:28am mitu ji jai bhojpuriaparnam |\nbahut sundar rachana ba raur ,esehi bhejat rahi |\nsanjay pandey Comment by Rajeev Mishra "राजीव भोजपुरिया" on September 8, 2010 at 12:00pm मीतु जय भोजपुरी ,\nबहुत सुंदर भोजपुरी शब्द के बहुत सुंदर ढंग से पिरव्ले बाडू,\nएक एक शब्द आपण हकीकत बयाँ करता गजब बिरहा !\nधमाका बा बुचिया बस असही लिखत रहे के बा\nजय हो Comment by Satyendra Upadhyay "भोजपुरम" on September 8, 2010 at 12:04pm Bahut badhiya rachana ba raur. ego birahini ke man ke pida ke sajeev varnan kayile baani rauwa Comment by vinay Kumar on September 8, 2010 at 12:24pm Bhojpuri ke badhwa debe khatir yasahi yogdan jaroori ba, meetu ji sukriya ba Comment by Brij Kishor Tiwari on September 8, 2010 at 1:13pm तडपत बीत गईल सारी जिन्द्गनियाँ !\nबहुत सुन्नर निहोरा बा ......... Comment by mrs. saroj on September 8, 2010 at 1:15pm वाह मीतु,\nहामार त जीव जुडा गईल तोहार सुन्दर गीत पढ के ..........................गज़ब के आकर्षण बा तोहार लेखनी मे हिन्दी कविता मे त तू माहिर badle बाडु मगर भोजपुरी के पकड भी कवनो ढील नैखे ............असहि लिखत रहा\njai bhojpuri Comment by Sudhir Kumar on September 8, 2010 at 1:30pm मीतू जी, एगो बिरहिन के दर्द के बयान करत राउर ई बेहतरीन रचना बा, एही तरह लिखत रहीं। Comment by Mantu Singh on September 8, 2010 at 2:23pm वाह मितु जी वाह! बड़ा बढ़िया निहोरा बा जी...\nएक बिरहिन के तड़प आ संवेदना साफ़ रावुर निहोरा में दिखत बा, बहुत ही सुन्दर लाज़वाब रचना


सोना – टटका खबर\nबियफे का दिने वायदा बाजार में सोना के दाम में गिरावट जारी रहल एकरा बावजूद खुदरा कारोबार में माँग बढ़ला का चलते सोना के दाम में तेजी देखे के मिलल. चार दिन से लगातार होत गिरावट बियफे का दिने थथम गइल आ दाम २५० रुपिया प्रति दस ग्राम बढ़ गइल. ओने बैंक दर में कमी\nदुनिया भर के बाजार में सोना के दाम मे भारी गिरावट का बाद काल्हु देश में सोना के भाव सताइस हजार छह सौ रुपिया प्रति दस ग्राम हो गइल बा. दुनिया में दाम बहुत गिरला का बावजूद भारत में ओतना नइखे गिरत काहे कि रुपिए के दाम बहुते गिर गइल बा. काल्हु रात से पेट्रोलो


खस्सी के माई कबले खरजिउतिया मनाई – टटका खबर\nखस्सी के माई कबले खरजिउतिया मनाई\nMay 18, 2021 चुनावी हिंसा, तृणमूल कांग्रेस, पश्चिम बंगाल, ममता बनर्जी, सुप्रीम कोर्ट\nपश्चिम बंगाल के मुख्यमंत्री ममता बनर्जी आ सरकार चलावत उनुकर गोल तृणमूल का साथे रोजे कुछ ना कुछ अइसन हो जा रहल बा जवना से लागत बा कि अबकी बढ़िया सगुन में उनुकर सरकार नइखे बनल. पहिले त नंदी ग्राम से विधायकी का चुनाव हार गइली, ओह पर से उनुका के हरावे वाला सुवेन्दू अधिकारी के नेता प्रतिपक्ष के पद मिल जाई विधानसभा में. चुनाव बाद हिंसा के जवन दौर चल निकलल ओकरा के तोपल-ढाकल अब उनुका सेवक पत्रकारनो ला कठिन होत जो रहल बा. राज्यपाल से सरकार के पटरी नइखे बइठत आ राज्यपाल संविधान का हिसाब से सरकार चलावे के सलाह आए दिन दे रहल बाड़ें. ओह पर से सीबीआई उनुका दू गो मंत्रियन के गिरफ्तार कर लिहलसि आ ओह गिरफ्तारी का विरोध में उनुका नौटंकी के कवनो फायदा ना मिलल. दूनू मंत्री जमानत ना मिलला का चलते जेल में बाड़ें.\nअब आजु सुप्रीम कोर्ट पश्चिम बंगाल सरकार से जबाब मंगले बा कि ऊ जबाब देव कि भाजपा के कार्यकर्तन के हत्या का मामिला के विशेष जाँच काहे ना करवावल जाय. जान जाईं कि मतगणना का दिने भारतीय जनता पार्टी के दू गो कार्यकर्तन के हत्या के विशेष जांच करवावे खातिर अदालत में गोहार लगवले बाड़ें परिवार के लोग.\nन्यायमूर्ति विनीत सरन आ न्यायमूर्ति बी आर गवई के अवकाशकालीन खंडपीठ पश्चिम बंगाल सरकार के एह बारे में आपन जबाब दाखिल करे के नोटिस जारी कइले बावे. अगिला हफ्ता मंगल का दिने एकर सुनवाई सुप्रीम कोर्ट में होखी.\nपरिजन अपना गोहार में अदालत से अपना निगरानी में विशेष जांच दल से जांच करावे के निहोरा कइले बाड़ें. गोहार लगावे वालन का तरफ से वरिष्ठ अधिवक्ता महेश जेठमलानी पेश भइलें. उनुकर दलील सुनला का बाद खंडपीठ कहलसि कि ऊ एकर एकतरफा सुनवाई ना कर सकसु आ राज्य सरकार से नोटिस के जबाब मिल गइला का बाद आगे के सुनवाई होखी.


चोरावल अरघा के एगो टुकड़ा मिलल – टटका खबर\nCategories Select Category TatkaKhabar (1,917) अपराध (590) उत्तर प्रदेश (1,712) खुला मंच (7) खेल (301) चुनाव (312) टटका खबर (167) देश-दुनिया (1,424) बिहार (1,611) भोजपुरी पट्टी (531) मनोरंजन (214) राजनीति (899) रोजी-रोजगार (111) विधानसभा (87) व्यापार (290) शिक्षा (218)\nचोरावल अरघा के एगो टुकड़ा मिलल\nवाराणसी 07 जनवरी (वार्ता) मंडुआडीह इलाका में कदवा स्थित पौराणिक पुरातात्विक महत्व के कर्दमेश्वर मन्दिर से एक हफ्ता पहिले चोरावल शिवलिंग के पीतल आ अष्टधातु से बनल अरघा के एगो टुकडा ककरभत्ता इलाका से बरामद क के पुलिस दू जने के गिरफ्तार क लिहलसि.\nपिछला 28 दिसम्बर के रात अरघा के एगो हिस्सा काट के चोरा लीहल रहे जवना का बाद लोग बहुत खिसियाइल रहुवे आ पुलिस प बरामदगी के बहुते दबाव रहुवे.\nएह बीच पुलिस के जानकारी मिलल कि कुछ लोग चोरी के अरघा बेचे वाला बाड़े. एकरा बाद पुलिस ककरभत्ता इलाके मे घेरा डाल के दुनू के ध लिहलसि. ओकनी का लगे से अरघा के टकड़ो बरामद भइल. चोर बतवले स कि कुछ हिस्सा पहिलही गला के बेच दीहल बा.\nTags: कर्दमेश्वर मंदिर


रानी चटर्जी ससुरारी चलली’ – Anjoria\nसिनेमा भोजपुरी के चर्चित अदाकारा रानी चटर्जी शादी रचाके ससुरारी चल गइल बाड़ी आ अब अपना साजन का घर, माने कि ससुराल, में अपना साजन का साथ रहत बाड़ी आ अपना ससुराल के पूरा ख्याल राखत बाड़ी.\nरूकी. कुछ अइसन वइसन सोचल गलत होई काहें कि सगरी मामिला फिल्मी बा. रानी चटर्जी के नईकी फिल्म के नामे ह ‘‘रानी चली ससुराल’’. आदिशक्ति इंटरटेन्मेंट आ मुंबाजी आर्टस के बैनर तले बनत निर्माता महेश पाण्डेय के फिल्म ‘‘रानी चली ससुराल’’ के पूरा शूटिंग पिछला दिने राजपिपला में करावल गइल. लेखक-निर्माता महेश पाण्डे के एह पारिवारिक फिल्म में रानी चटर्जी गाँव के सीधवा-सोझ लड़की बनल बाड़ी. रानी के अपजिट बाड़न नया नया आइल मनमोहन तिवारी. निर्देशन करत बाड़े मुकेश पाण्डेय.\nफिल्म में रानी चटर्जी, संजय पाण्डेय, मनोज टाईगर, विकास सिंह, किट्टू, मनोज वर्मा, प्रिया पाण्डेय, जय सिंह, ललन सिंह अउर नवोदित मनमोहन तिवारी के खास भूमिका बा. गीतकार विनय बिहारी अउर अमिताभ नंदा, संगीतकार सुरेश आनंद, नृत्य-निर्देशक बाली, संवादलेखक माधव निराला, छायाकार मिहिर, संपादक चिराग जैन, एक्शन मास्टर सिंह इज किंग हउवे.\nएकर पोस्ट प्रोडक्शन आजु काल्हु मुंबई में जोर-शोर से चलत बावे.\nवाहवाही बटोरत बाड़े विक्रांत


भोजपुरी विशेष: आदि शंकराचार्य के अमर योगदान | Adi Shankaracharya immortal contribution in Bhojpuri special nodakm– News18 Hindi\nभोजपुरी विशेष: आदि शंकराचार्य के अमर योगदान\nआदि शंकर अउरी मंडन मिसिर के शास्त्रार्थ.\nआदि शंकर या मूल शंकर के ये घरी के सनातन धर्म के संस्थापक कहल जा सकेला. इनही के आदि शंकराचार्य के नाम से जानल गइल. वेदांत दर्शन शंकराचार्य जी के एगो अइसन देन बा जवन भारत भर के जोड़ेला.\nLast Updated : September 07, 2020, 17:52 IST\nआदि शंकराचार्य के जनम के लेके एगो बड़ा रोचक प्रसंग बा. कहल जाला कि माता आर्यांबा आ पिता शिवगुरु के कई साल ले कवनो संताने ना भइल. लागत रहे कि अब माता आर्याम्बा बिना संताने के रहि जइहें. घर के लगिए एगो शिव जी के मंदिर रहे. दूनो परानी ओही मंदिर में पूजा आ ध्यान करे बइठि गइल लो आ ठानि लिहल लो कि जब तक भगवान शिव के पुत्र पैदा होखे खातिर आशीरबाद ना ऊ लोग ओहिजा से टस से मस ना होखिलो. चाहे मृत्यु काहें ना हो जाउ. त कहल जाला कि भगवान शिव कृपा सिंधु हउवन, किरपा के सागर. एह दूनो परानी के बिना खइले- पियले कठिन तप देखि के शिव जी के मन पसीज गइल.\nऊ प्रकट हो गइले आ कहले कि बर मांग लोग, का चाहीं. कहाला कि भगवान के सब मालूम रहेला कि के का चाहता. बाकिर उनुकर लीला अइसन ह कि ऊ भक्त के मुंह से ओकर कामना सुने के चाहेले. त शिवगुरु जी कहलन कि प्रभु, हमनी के कौनो संतान नइखे. किरपा करीं आ एगो पुत्र प्राप्ति के आशिरबाद दे दीं. भगवान शिव कहले कि तोहरा लोगन के लइका होखी. बाकिर एगो शर्त बा- तू ढेर उमिर के लइका चाह तार त ऊ बुद्धिमान ना होखी. कम उमिर के लइका होई बाकिर ऊ परम बिदवान होखी. कइसन लइका चाह तार. शिवगुरु स्वयम परम विद्वान रहले, उनुकर माता भी विद्वान रहली.\nAdi Shankara Bhojpuri bhojpuri special Shankaracharya


रमन सिंह कांग्रेस के ललकरले कि उ अजीत जोगी के मुख्यमंत्री उम्मीदवार घोषित क देव – टटका खबर\nरायपुर 10 नवम्बर (वार्ता) छत्तीसगढ के मुख्यमंत्री रमन सिंह कांग्रेस के ललकरले कि उ अजीत जोगी के मुख्यमंत्री उम्मीदवार घोषित क देखावे.\nडा. रमन सिंह पत्रकारन से कहलन कि कांग्रेस अबही ले आपन मुख्यमंत्री उम्मीदवार घोषित नइखे कइले जेहसे लोग तुलना नइखे कर पावत. कहलन कि कांग्रेस अपना ओह नेता के सामने ले आवे जे पहिले एहिजा के मुख्यमंत्री रहल. इशारा जोगी का ओर रहल.\nझीरम घाटी के नक्सली घटना का बारे में प्रधानमंत्री मनमोहन सिंह आ कांग्रेस उपाध्यक्ष राहुल गांधी के दीहल बयान पर पलटवार करत रमन सिंह कहलन कि के रहे जे स्वं नन्द कुमार पटेल के मुख्यमंत्री उम्मीदवार घोषित ना करे देत रहल आ के खुदे मुख्यमंत्री के दावेदार रहल. एकर जांच करा लीहल जाव त सगरी साँच सामने आ जाई.\nTags: अजीत जोगी, कांग्रेस, छत्तीसगढ़, रमन सिहं


संस्कृति | भोजपुरी कविता Bhojpuri Poem\nभोजपुरी कविता Bhojpuri Poem\nकवि के मन\nजिनिगी का ह?\nजिनिगी के राह\nकुकुरमुत्ता नियर फइलल\nभकचोन्हर गीतकारन के बिआइल\nलंगटे होके नाचत बिया\n(……जइसे उ कवनो\nकोठावाली के बेटी होखे……भा\nकवनो गटर में फेंकल मजबूर\nलइकी के नाजायज औलाद ।)\nलोकरागिनी के किताब में कैद भइल\nभोजपुरिया संस्कृति के दुलहिन के\nचाटत बा दीमक ,सूंघत बा तेलचट्टा\nआ काटत बा मूस।\nआ एह दू नू का बीचे\nभोजपुरी के भ्रम में हिन्दी के सड़ल\nखिचड़ी चीखत आ\nभोजपुरिये के जरल भात खात\nमोंछ पर ताव देत\n‘मस्त-मस्त ‘ करत\nखाड़ बा , भोजपुरिया जवान\nThis entry was posted on रविवार, जनवरी 7th, 2007 at 11:31 अपराह्न and is filed under Uncategorized.\tYou can follow any responses to this entry through the RSS 2.0 feed. You can leavearesponse, or trackback from your own site.\n4 Responses to संस्कृति\npawan nishant कहते हैं:\nसितम्बर 1, 2008 को 5:02 पूर्वाह्न\nbedhiya likh rahe ho bhaia. tumahri kavitaon se bhojpuri seekh loonga. aur brijbhasha me likhne ki predna mil rahi hai.\nवेद रत्न शुक्ल कहते हैं:\nसितम्बर 25, 2008 को 7:51 अपराह्न\nका करबंअ भोजपुरिया लोगन क ई कमी है। आ कहलो जाला की ‘देसी कउआ मराठी बोल।’ जहां ई लोग जाला ऊहां क चमक-दमक देखिके चौंधिया जाला। आपन भासा तक बोलले में शरम करे लगलंअ। पंजाबी, बंगाली, मराठी केहू आपन माई बोली बोलले में नाहीं लजाला लेकिन भोजपूरी भाई लोग समझअ लंअ की ‘तेरे को- मेरे को’ बोलले से हम बड़हन मनई हो जाईब। लेकिन पहिले मनई बनले क कोसिस करे के परी अउर ओके खातिर पहिले अपने महतारी के इज्जत करे के सीखे के परी। जौने बोली में माई कहे के सिखलीं ओके बोलले में कवन लाजि।\nत जब बोललहि में लजालंअ त सेवा अ खोज-खबर कहां से लीहंअ। रहल बात नंगई के त ऊ त सब पइसा के चक्कर में लोग करत बाटं अउर भोजपुरी आ इहां के संस्कृति के साथे बहुत बड़ा मजाक करत हवं। दूसर लोग हंसा ला कि अइसने होला का भोजपुरी इलाका में।\nभकचोन्हर कहते हैं:\nदिसम्बर 1, 2008 को 4:32 पूर्वाह्न\nDusra ke dekh ke gaiyawe wala hi ego pakaa bihari ke pahichan baa bhale apna kuch kare ke aukat hokhe chaee naa hokhee….pahile aapna susanskrit geet ke samaj main sucsess ker ke dekhawaa phir phir dusra ke gaiyawaa….. “Jay Bhojpuri jay Bhaukal”\natul कहते हैं:\nनवम्बर 19, 2011 को 10:44 पूर्वाह्न\naap sab ke bahut dhanbad ki bhojpuri ke itna uper kar ke aap log ak new mukam tak pahuchadeni …..


भोजपुरी विशेष: लरकोरी हो गइली अनुष्का शर्मा | Bhojpuri special article Anushka Sharma Virat Kohli daughter Jalebi cricketer nodakm – News18 Hindi\nपापा बनला के बाद विराट कोहली ट्विटर पर खुशी जाहिर करत भावुक होके लोग बाग़ के शुभकामना खातिर धन्यवाद देले बाड़न.\nबबिता फोगाट के बेटा भइल बा\nफिलहाल अनुष्का शर्मा आ बबीता फोगाट सोईरी में बा लोग. बच्चा-जच्चा खातिर हमार शुभकामना (लेखक मनोज भावुक भोजपुरी भाषा-साहित्य के मर्मज्ञ और पत्रकार हैं. )\nanushka sharma babita phogat bhojpuri article bhojpuri special Virat Kohli


02:58, 29 दिसंबर 2020 तक ले भइल बदलाव\n2,728 बाइट्स हटावल गइल , 1 year ago\n09:24, 13 दिसंबर 2020 तक ले भइल बदलाव (संपादन करीं)\n02:58, 29 दिसंबर 2020 तक ले भइल बदलाव (संपादन करीं) (वापस लीं)\nअंगूठे के जैसन आकार के सिक्किम पूरा पर्वतीय क्षेत्र बाटे । विभिन्न स्थानों के ऊँचाई समुद्री तल से 280 मीटर (920 फीट) से 8,585 मीटर (28,000 फीट) तक बाटे । कंचनजंगा यहाँ के सबसे ऊंचा चोटी ह । यहा के अधिकतर हिस्सा खेती।कृषि के खातिर अन्युपयुक्त हाटे । एकर बावजूद कुछ ढलान के कारन खेतों में बदल दियल गइल बा और पहाड़ी तरीके से खेती करल जाला । बर्फ से निकलल बहुत धारा मौजूद होए के करन से सिक्किम के दक्षिण और पश्चिम में नदि के घाटि बन गैइल बा । येहि धारा मिल के टीस्ता और रंगीत बनला । टीस्ता के सिक्किम के जीवन रेखा भी कहल जाला औरि इ सिक्किम के उत्तर से दक्षिण में बहेला । प्रदेश के एगो तिहाई हिस्सा घना जंगलों से घिरल हटे ।\nहिमालय के ऊँची पर्वत श्रंखलाओं ने सिक्किम के उत्तरी, पूर्वी औरि पश्चिमी दिशा मे अर्धचन्द्राकार।अर्धचन्द्र में घेर के रखल बा । राज्य के अधिक जनसंख्या वाला क्षेत्र अधिकतर राज्य के दक्षिणी भाग मे, हिमालयहिमा एकलय के कम ऊँचाई वाल श्रंखलाओं मे स्थित बा । राज्य मे अट्‌ठाइस पर्वत चोटि, इक्कीस हिमानी, दो सौसौके सत्ताईसकारण झील।(जेमेसिक्किम चांगुके झील,मिट्टी गुरुडोंग्मारभूरी झीलमृत्तिका, औरतथा खेचियोपल्रीमुख्यतः झील।खेचियोपल्रीउथला झीलऔरि शामिलकमज़ोर ह्टे),हटे पाँच।यहाँ गर्मके पानीमिटटी केखुरदरी चश्मे।गर्मतथा पानीलौह केजारेय चश्मासे औरिथोड़ सौअम्लीय सेह् अधिक। नदिएमे खनिजी औरि नालाकार्बनिक हपोषक ।के आठअभाव पहाड़ीहटे । सिक्किमअइसन केमिट्टी तिब्बत,सदाबहार भूटानऔरि औरपर्णपाती नेपालवनों सेके जोरेला।योग्य हटे ।\nसिक्किम के भूमि के अधिकतर भाग मे केम्ब्रिया-पूर्व(Precambrian) चट्टान से बनल हटे जेकर आयु पहाड़ से बहुत कमति ह्टे । पत्थर फ़िलीतियों।फ़िलीत(phyllite) औरि स्कीस्त से बनल ह्टे।येहि के कारन से and therefore the slopes are highly susceptible to weathering and prone to erosion. This, combined with the intense rain, causes extensive soil erosion and heavy loss of soil nutrients through leaching. एकर परिणाम स्वरूप यहां आवेवाला दिन भूस्खलन होअत रहला , जो बहुत छोट गाव औरि कस्बों के शहरि इलाकों से संपर्क के तोर देवेले।▼\nसिक्किम पहाड़ि मुख्यतः नेस्ती(gneissose) औरि अर्द्ध-स्कीस्तीय(half-schistose) पत्थर से बनल ह्टे, ओहि के कारण सिक्किम के मिट्टी भूरी मृत्तिका, तथा मुख्यतः उथला औरि कमज़ोर हटे ।यहाँ के मिटटी खुरदरी तथा लौह जारेय से थोड़ अम्लीय ह् । एमे खनिजी औरि कार्बनिक पोषक के अभाव हटे । अइसन मिट्टी सदाबहार औरि पर्णपाती वनों के योग्य हटे ।\n▲सिक्किम के भूमि के अधिकतर भाग मे केम्ब्रिया-पूर्व(Precambrian) चट्टान से बनल हटे जेकर आयु पहाड़ से बहुत कमति ह्टे । पत्थर फ़िलीतियों।फ़िलीत(phyllite) औरि स्कीस्त से बनल ह्टे।येहि के कारन से and therefore the slopes are highly susceptible to weathering and prone to erosion. This, combined with the intense rain, causes extensive soil erosion and heavy loss of soil nutrients through leaching. एकर परिणाम स्वरूप यहां आवेवाला दिन भूस्खलन होअत रहला , जो बहुत छोट गाव औरि कस्बों के शहरि इलाकों से संपर्क के तोर देवेले।\n===गरम पानी के झरना===\nसिक्किम में गरम पानी के बहुत झिल ह जो अपन रोगहर क्षमता के खातिर परसिध हटे। सबसे महत्वपूर्ण गरम पानी के झिल फुरचाचु, युमथांग, बोराँग, रालांग, तरमचु औरि युमी सामडोंग हटे। इ सभी झिल में काफी मात्रा में सल्फर मिलल जाला औरि ई नदि के किनारे स्थित ह। इ गरम पानी के झिल के औसत तापमान 50 °C (सेल्सियस) तक होला।\n"https://bh.wikipedia.org/wiki/विशेष:MobileDiff/681968" से लिहल गइल


देश दुनिया के खबर भोजपुरी में (सोमार, 16 फरवरी 2015) – टटका खबर\nFeb 16, 2015 News in Bhojpuri, क्रिकेट, जीतन, टटका खबर, पाकिस्तान, भारत, माँझी, वर्ल्ड कप\n(अतवार, 15 फरवरी के खबर)\nक्रिकेट वर्ल्ड कप के आपन पहिलके मुकाबला में भारत पाकिस्तान के 76 रन से हरा दिहलसि जवना का बाद देश भर में क्रिकेट प्रेमियन का संगही उहो लोग खुशी मनावे लागल जिनका क्रिकेट से बेसी एह पर धियान रहेला कि पाकिस्तान के हरावल जाव चाहे जवन मुकाबला होखे. दोसरा देश से होखत मैच में अइसन जज्बा देखे के ना मिले. भारत के बनावल 300 रन में विराट कोहली के शानदार 107 रन आ शिखर धवन अउर सुरेश रैना के जोरदार पचासन के योगदान रहल. गेंदबाजी में मोहम्मद शमी चार गो विकेट लिहलन त मोहित शर्मा आ उमेश यादव दू दू गो. भारत के एह विजयी शुरुआत पर राष्ट्रपति आ प्रधानमंत्री आपन बधाई भेजले बाड़े.\nअनकर धन पाईं त नौ मन लुटाईं का तर्ज पर पीएम मोदी आजु बिना नाम लिहले केजरीवाल के खिंचाई क दिहलन. कहलन कि कुछ राजनेता बिजली के उत्पादन ना करे वाला राज्यो में सस्ता भा फोकटिया बिजली देबे के वादा करत गैर जिम्मेदारी देखावत रहेले. पीएम मोदी आजु नई दिल्‍ली में बोलावल नवीकरणीय ऊर्जा वैश्विक निवेशक सम्‍मेलन के उद्घाटन करत रहलन.\nयूपी के चंदौली में मुगलसराय का लगे दुलहीपुर इलाका के भिसौड़ी गाँव में नया बनल एगो दू तल्ला मकान अचके में ढहि गइल आ ओकरा नीचे मकान मालिक समेत 13 लोग दबा के मर गइले. वाराणसी के कमरूल हसन आपन बनारस के मकान बेच के ई मकान बनवले रहले.\nबिहार में चलत राजनीतिक उठापटक का मामिला में भाजपा के कहना बा कि ई जदयू के आपन घरेलू मामिला ह जवना में ई लोग अपने टूटल बा आ दोसरा पर दोस लगावत बा. जदयू समेत ओकर संघतिया बनल राजद, कांग्रेस आ बँवारा गोलन के नेता आजु राज्यपाल पर जुबानी हमला कइलन. कहलन कि राज्यपाल राजनीतिक बयान देत बाड़े आ भाजपा के शह पर माँझी सरकार के लमहर मौका दे दिहले दोसरा गोलन में टूट फूट करावे खातिर. एह लोग के कहना बा कि माँझी सरकार अपना नया नया लोकलुभावन फैसला से बिहार के खजाना पर पचास हजार करोड़ के बोझा लाद दिहले बाड़न जवना से बाद में आवे वाला सरकार के भुगते के पड़ी.\nपाकिस्तान से बातचीत के शुरुआत भइला का बाद पाकिस्तान भारत के 172 गो मछुआरन के रिहा क दिहलसि. ई लोग मछली मारे का फेर में पाकिस्तान के जलसीमा में घुसला का बाद धराइल रहुवे.\nदुनिया के तेल बाजार में क्रूड के दाम बढ़ला का बाद अतवार अधरतिया से पेट्रोल आ डीजल के दाम में मामूली बढ़ोतरी कइल गइल बा. पिछला अगस्ता का बाद पहिला बेर दाम बढ़ावल गइल बा पेट्रोल के. दिल्ली में हर लीटर पेट्रोल पर 82 पइसा आ डीजल पर 61 पइसा बढ़ावल गइल बा. बाकी जगहा ओहिजा के टैक्स का चलते कुछ अलग बढ़ोतरी होखी. देखल जाला कि दाम बढ़ला पर पेट्रोल पंप पर तुरते लागू हो जाला बाकिर दाम घटेला त ओकरा के लागू करे में कहीं कहीं दू दिन ले पुरनके दाम पर पेट्रोल डीजल बेचल जाला आ रसीदो ना दिहल जाव कि केहू ओकर शिकायत कर सको.\nश्रीलंका के राष्ट्रपति मैत्रीपाला सिरिसेना चार दिन के भारत यात्रा पर आज नई दिल्ली पहुंचले. सोमार का दिने राष्ट्रपति भवन में उनकर रस्मी स्वागत कइल जाई. सिरिसेना भारत संगे दोस्ती पोढ़ करे के मनसा ले के आइल बाड़े.\nगोवा पुलिस माफिया सरगना दाउद इब्राहिम के एगो शूटर श्‍याम किशोर गरिकापट्टी के गिरफ्तार क लिहलसि. श्याम किशोर मुम्‍बई में साल 1993 के बम धमाका का मामिला में जेल के सजा भुगतत रहे आ पैरोल पर निकलला का बाद साल 2003 में फरार हो गइल रहुवे.\nकोयला नीलामी में अबले तीन गो कोयला खदान के नीलामी हो गइल बा. शनिचर का दिने जीएमआर 1375 करोड़ रुपिया में, रिलायन्स 798 करोड़ रुपिया में एक एक खदान लिहले त अतवार का दिने हिंडाल्‍को इंडस्‍ट्रीज 6800 करोड़ में झारखंड के कठुआतिया कोयला खदान ले लिहलसि.\nचीन पाकिस्‍तान में दुनिया भर में आपन सबले बड़का दूतावास खोलले बावे जवन एह दुनू देशन का बीच के संबंधन के गहराई देखावत बा.\nकैलाश मानसरोवर जाए खातिर खोलाइल नाथूला दर्रा वाला रास्ता से पचास गो तीर्थयात्रियन के पहिलका जत्था 21 जून के भेजल जाई. एकरा खातिर आनलाइन आवेदन के काम 22 फरवरी से शुरू होखे जात बा.\nयूपी में मेडिकल कचरा निकासी पर नजर राखे खातिर जिलाधिकारियन के अध्यक्षता में दस सदस्यन के समिति बनावल जाई. हर पैथोलाजी केन्द्र आ महीना में एक हजार से अधिका रोगी देखे वाला डॉक्टरन के प्रदूषण नियंत्रण बोर्ड में आ संगही संगे मेडिकल कचरा निस्तारण संस्था में पंजीकरण करावे के होखी.\nउत्तर प्रदेश के टीम हीरो हॉकी इण्डिया लीग के सेमीफाइनल में पँहुच गइल बिया. अतवार का दिने ई मुंबई टीम के दू का बदले तीन गोल मार के हरा दिहलसि. अपना नौ गो मैच में से पाँच गो में यूपी विजार्ड्स टीम के जीत मिलल बा.\nबिहार के मुख्यमंत्री जीतन राम मांझी अतवार का दिने दिल्ली खातिर रवाना हो गइलन जहाँ ऊ राष्ट्रपति प्रणब मुखर्जी से मिल के आपन बात बतइहें. दिल्ली में उनकर भाजपा नेतो लोग से भेंट होखे वाला बा. एह चलते सोमार के होखे वाला जनता दरबार टार दिहल गइल बा. मुख्यमंत्री मंगल का दिन लवटिहें.\nजम्मू-कश्मीर में पीडीपी-भाजपा के सरकार बने का राह में फेर कुछ पेंच आ गइल बा. कुछ अइसन मुद्दा बाड़ी सँ जवना पर कवनो गोल अपना राह से हटे ला तइयार नइखे.\nकांग्रेस के बयानबीर नेता दिग्विजय सिंह के कहना बा कि केजरीवाल संघ के काग्रेस मुक्त भारत योजना के हिस्सा हउवन. कहलन कि केजरीवाल कबो वैचारिक बात ना कहस आ उनुका गोल से निकलल लोग सीधे भाजपा में जाला काहे कि दुनू का बीच वैचारिक समानता बा. केजरीवाल कबो कवनो सांप्रदायिक मुद्दा पर ना बोलसु आ भ्रष्टाचार विरोधी अभियान चला के कांग्रेस के कबाड़ा क दिहलन.\nराष्ट्रीय स्वयंसेवक संघ के संघचालक मोहन भागवत अतवार का दिने कहलन कि संघ के काम ह देश आ देशवासियन के एकजुट राखत देश आ समाज के भलाई खातिर काम कइल. कहलन कि समय आ गइल बा जब संघ के विस्तार गाँव गली तक कइल जाव.\nपश्चिम चम्पारण के बगहा पुलिस जिला के धनहा थानाध्यक्ष सुनील कुमार के घूस लेबे का आरोप में निलंबित कर दिहल गइल बा.\nरोहतास जिले में पुलिस एगो विशेष अभियान चला के 51 गो अपराधियन के गिरफ्तार कर लिहलसि. ।\nसारण जिला के चनचौरा का लगे सड़क हादसा में एगो बच्चा के मौत का बाद नाराज लोग घंटन ले छपरा मढौरा रोड के जाम क के राख दिहल.


टटका खबर, 28 अप्रैल 2017, शुक – टटका खबर\nटटका खबर, 28 अप्रैल 2017, शुक\nबिहार विधान परिषद सभापति अवधेश नारायण सिंह\nबिहार के महागठबन्धन में रहि रहि के कुछ ना कुछ फाँस लउकत रहेला. विधान परिषद के मौजूदा सभापति अवधेश नारायण सिंह के दुबारा सभापति बनावे का खिलाफ राजद खुलके मैदान में खुल के आ गइल बा. ऊ एह पद प आपन दावा ठोंक दीहले बावे.\nबिहार के नगर निकायन के4जून के होखे वाला चुनाव के अधिसूचना राज्य निर्वाचन आयोग काल्हु जारी करी. एह दौर के चुनाव में छपरा आ पटना नगर निगम के चुनाव शामिल बा. परचा द्खिला9मई ले कइल जा सकी. वोट6जून के गिनल जाई. एह बीच पहिला दौर के चुनाव ला परचा दाखिला के काम काल्हु बियफे का दिने पूरा हो गइल बा.\nरोहतास जिला के मानस इलाका के चिलहरऊआ गाँव में एके परिवार के दू बेकत बीच जमीन ले के भइल गोलीबारी से एक आदमी के मौत हो गइल.\nसारण जिला के गरखा इलाका के परसा बरगाह के एगो शामियाना व्यवसायी के कुछ अपराधी गेली मार के जान ले लिहले.\nवाराणसी पुलिस रामनगर इलाका के एगो ज्वेलरी दुकान में डकैती प्लान करत पांच गो बदमाशन के हथियार का साथे गिरफ्तार कइले बिया. एगो दोसर मामिला में रोहनियां इलाका के जयापुर गांव के एगो चार के चोरी के सामान का साथे कोरौते चौराहा का लगे से गिरफ्तार कइल गइल बा.\nसोनभद्र के राबर्ट्सगंज कोतवाली इलाका में भिडहिन्दुआरी गांव का नियरा वाराणसी-शक्तिनगर राजमार्ग पर आजु सबेरे एगो टैंकर के धक्का से क्रूजर सवार 18 लोग घवाहिल हो गइल आ एगो औरत के मौज हो गइल बा. ई लोग गोरखपुर से अनपरा जात रहुवे.\nवाराणसी के फूलपुर इलाका में चोलापुर इलाका के तेवर गांव के एगो लइका के मौत तालाब में डूबला से हो गइल. ऊ नव बरीस के रहुवे.\nवाराणसी के रोहनिया इलाका में पेड़ से टकरा के मोटर साइकिल से जात दू गो नवहि.न के मौत हो गइल आ तिसरका घवाहिल हो गइल बा.\nगोपालगंज जिला के मांझागढ़ इलाका के मलिकाना गांव में दू गो फरीकन का बीच भइल गोलीबारी में एगो औरत समेत आधा दर्जन लोग घवाहिल हो गइल. बचवन का झगड़ा में बड़कन के अझूरइला से बात अउर बढ़ गइल.\nजौनपुर में चकबन्दी कार्यालय में सहायक चकबन्दी अधिकारी के गौरबादशाहपुर इलाक के कुरेथूं गांव के एगो आदमी से 10 हजार रुपिया घूस लेत घरी रंगे हाथ गिरफ्तार क लीहल गइल.\nTags: गोपालगंज, चुनाव, जौनपुर, नगर निगम, महागठबन्धन, रोहतास, वाराणसी, सारण, सोनभद्र


साँच के पड़ताल: जड़ी बूटी मिश्रण के उपयोग करे से3दिन में ही कैंसर के अंतिम चरण के ठीक करल जा सकेला - THIP Media\nRead this article in: English ਪੰਜਾਬੀ नेपाली भोजपुरी\nLast updated on: जुलाई 26, 2020\nका बतावल गइल नुस्खा से कैंसर के इलाज करे में मदद कर सकेला?\nका कैंसर रोग के आयुर्वेद के माध्यम से या प्राकृतिक उत्पाद या हर्बल सामग्री के उपयोग से ठीक करल जा सकेला?\nसोशल मीडिया पे एगो वीडियो वायरल भइल रहे जेमे दावा करल गइल रहे कि अंतिम चरण वाला कैंसर के 72 घंटों में भी ठीक करल जा सकेला। दावा बा कि अखरोट, अंकुरित अनाज, शहद, लहसुन और नींबू से घर पर बनल मिश्रण के सेवन करें से इ बीमारी ठीक हो सकेला। वीडियो के हिसाब से, सबके घोल बना के फ्रिज में रख के और दिन भर खाते रहे के जरुरत परेला।\nहमनी के जब जांच करनी तो दावा झूठ निकलल।\nयूट्यूब (YouTube) पर एगो हिंदी वीडियो संदेश में दावा करल गइल रहे की अखरोट, अंकुरित अनाज, शहद, लहसुन और नींबू के घर के बनल मिश्रण, कैंसर के अंतिम चरण के रोग ठीक कर सकेला। वीडियो में ‘दवा’ बनाइके तरीका बतईले बाटे।\nवीडियो के एगो संग्रहीत संस्करण इंहा दे खल जा सकेला।\nई वीडियो को एगो यूट्यूब (Youtube) चैनल हेल्थ टिप्स फॉर यू के नाम से प्रकाशित करल गइल रहे।\nदावा कौनो भी शोध के स्रोत केजइसन उल्लेख न करेला। हमनी के दुसरको अनुसंधान भी अइसन कोनो शोध के पहचान ना कर पाइल जेमे कही लिखल हो की प्राकृतिक अवयवों के घोल से कोनो कैंसर रोधक औषधीय मिलल हो।\nहमनी के इ मुद्दा पे जानकारी लेवेला कैंसर रोग विशेषज्ञ, आहार विशेषज्ञ और आयुर्वेद चिकित्सकों के पास पहुंचनी।\nडॉ मनीष सिंघल, वरिष्ठ ऑन्कोलॉजिस्ट के हिसाब से, “इ दवा के कोनो आधार नइखे। इ घातक भी हो सकेला काहेकि एकरा चक्कर में जे लोग परी ऊ लोग असल असल वाला कैंसर रोग के हलके में लेवे लगी। कौनो तरह के कैंसर में डॉक्टर के सलाह के हिसाब से गंभीर चिकित्सा इलाज के जरुरत परेला। अइसन तरह के फर्जी दावा पे आंख मूंदकर के भरोसा करे से और ऊ भी कैंसर के चरम चरण में घातक होसकेला”।\nकाजल गुप्ता, डाइटिशियन और न्यूट्रिशनिस्ट और ईगो सर्टिफाइड अल्टरनेटिव मेडिसिन व्यवसायी के भी इ बारे में एकहि विचार बा। ऊ कहेली की, “इ सच नइखे। देईल गइल खाद्य प्रदार्थ स्वस्थ बा। लेकिन इ कहल जाए की इ कैंसर रोग के ठीक करसकेला उहो3दिन में तो इ पूरा झोट बात बा। कैंसर से बचेला सब स्वस्थ भोजन खाये के चाही पर खाली आहार से कैंसर के इलाज करल संभव नइखे”।\nअभी तक अइसन कौनो सबूत नइखे मिलल जेमे कहल जा सके की कैंसर के इलाज कोइयो आयुर्वेद उत्पाद से ठीक करल जा सकेला। (स्रोत: इंहा और इंहा)\nएकरा बारे में डॉ सिंघल कहेलन, “एलोपैथी दवाई में प्राकृतिक तत्त्व होएला जहां जरुरत परेला। पर कौनो विशेष उपचार पर कोई भी सामग्री के गुणवक्ता शोध द्वारा प्रमाणित करल जायेला।\nप्राकृत उत्पाद कैंसर के इलाज कर सकेला, एकरा पे विश्वास करे से पहले, हमनी के इ जानल जरुरी बा की कितना मात्रा में प्राकृत अवयवों के कौन तरह के रोगी के उपचार ला देवे के चाँहि।\n2017 में, AIIMS एगो प्रमुख शोध परियोजना शुरू करले रहे, जेमे केन्द्रीय आयुर्विज्ञान अनुसंधान परिषद के विशेषज्ञ लोगन के साथ मिलकर स्तन, गर्भाशय ग्रीवा और मुंह के कैंसर के इलाज़ खातिर उपयोग करल जाए वाला आयुर्वेद औषधियों के प्रभावकारिता के अध्ययन और सत्यापन करि। जबकि एलोपैथी दवा के दुष्प्रभावों के कम करे में मदद करे वाला इ प्राकृतिक उत्पादों के बारे में कुछ रिपोर्टें सामने आइल बा, लेकिन एकर कोनो सबूत नइखे मिलल की आयुर्वेद के उत्पाद से कैंसर के इलाज हो सकेला। (इंहा स्रोत)\nपिछला लेखका गरम नारियल पानी कैंसर के इलाज कर सकेला?


ठोक देब के काम तेजी पर – Anjoria\nहाल के दिनन में सिनेमा भोजपुरी के कैनवास बहुते पसर गइल बा आ निर्माता निर्देशक मनोरंजन से कवनो समझौता कइल नइखन चाहत. बने से पहिलही चरचा में आ चुकल फिलिम ठोक देब एकर बढ़िया उदाहरण बा. बहुचर्चित प्रोडक्शन कंपनी यश एंड राज इंटरटेनमेंट के बैनर तले मधु सिंह के एह प्रस्तुति “ठोक देब” क शूटिंग सिलवासा में आखिरी दौर में बा. निर्देशक अजय कुमार के कहना बा कि एक्शन , इमोशन आ रोमांस के एह संगम के बनावत घरी मनोरंजन के हर पहलू पर ध्यान दिहल गइल बा. एक्शन के शौक़ीन लोग जहां दक्खिन भारत के जानल मानल डायरेक्टर वेंकट के अनोखा एक्शन देखीहें ओहिजे पवन सिंह आ अक्षरा सिंह के रोमांस नवहियन के रोमांचित कर दी, एह फिलिम से कोलकाता के मॉडल सुजीत सिनेमा भोजपुरी में इंट्री लेत बाड़ें. कलाकारन में पवन सिंह , अक्षरा सिंह, सुजीत, दिव्या द्विवेदी , बृजेश त्रिपाठी , नीलिमा सिंह बिपिन सिंह , गोपाल राय वगैरह बाड़े. गीत संगीत एस कुमार के बा आ लेखक हउवें सुरेन्द्र मिश्रा . एह में संगीता तिवारी, सीमा सिंह आ शिवानी सामंता के नंबरो बाड़ी सँ. फिलिम जल्दिए रिलीह होखी.


मिस जम्मू अनारा गुप्ता संगे शुभम तिवारी | CinemaBhojpuri.in\nJuly 19, 2012 - फिल्म\n- Tagged: अंतिम तांडव\t- no comments\tसिनेमा भोजपुरी के सितारा शुभम तिवारी आ मिस जम्मू अनारा गुप्ता के इश्क दर्शक ‘अंतिम तांडव’ में देखे वाला बाड़ें. एह फिलिम में शुभम पुलिस इंस्पेक्टर का भूमिका में आ अनारा गु्प्ता नया जमाना के लड़िकी का भूमिका में बाड़ी. अंतिम तांडव में शुभम आ अनारा के रोमांस देखावत एक से बढ़ के एक गाना आ सीन फिल्मावल गइल बा.\nनिर्माता-निर्देशक दिलीप शर्मा हउवें. (प्रशांत निशांत के रपट)\nमिलत जुलत26 अक्टूबर से बिहार में सोनू झा के ‘अंतिम तांडव’ (2)अनारा तांडव करे चलली (2)‘अंतिम तांडव’ क संगीतमय मुहूर्त भइल (2)अंतिम तांडव जादू कर दिहलसि (2)सीमा सिंह आ सोनू झा के आईटम डांस ‘अंतिम तांडव’ में (2)To the official site of Related Posts via Taxonomies.\tLeaveaReply Cancel reply


भोजपुरी में देश दुनिया के खबर (शुक, 15 मई 2015) – टटका खबर\nभोजपुरी में देश दुनिया के खबर (शुक, 15 मई 2015)\nअबले चीन में कवनो भारतीय प्रधानमंत्री के अइसन स्वागत ना भइल रहुवे जइसन स्वागत तीन दिन के या‌त्रा पर चीन चहुँपल मोदी के भइल. प्रोटोक‌ाल तूड़ के चीन के प्रधानमंत्री ली कीचियांग बीजिंग से बहरा कवनो शहर में कवनो राष्ट्रनेता से चरचा करे चहुँपलन. भारत आ चीन का बीच एह यात्रा का दौरान अबले 24 गो समझौता पर दस्तखत हो चुकल बा आ दुनू देश का तरफ से साझा बयानो जारी भइल बा. बाकिर कुछ कुछ खरकोंचे वाला घटनो भइल जवना में भारत के गलत नक्शा देखावल शामिल बा. अरुणांचल आ जम्मू कश्मीर के भारत के नक्शा मे ना देखावल गइल. चीन के सरकारी टीवी मोदी के खबर देखावत घरी इ गलत नक्शा देखवलसि.\nराजद मुखिया लालू प्रसाद के कहना बा कि कवनो तरह से भाजपा के बिहार में हरावे के बा आ एकरा खातिर ऊ कुछऊ कर सकेलें. कलन कि विलय के राह में आवत तकनीकि बाधा के पार क लीहल जाई. कहलन कि विधान परिषद के 24 गो सीट खातिर होखे व‌ाला चुनाव में सहमति बनावे के कोशिश होखत बा.\nइस्लामी आतंकवादी संगठन इस्लामिक स्टेट अपना सरगना अबु बकर अल बगदादी के एगो नया वीडियो जारी कइले बा जवना में बगदादी अपना गिरोह के आतंकवादियन से सीरिया आ इराक के लड़ाई में पूरा जोर लगावे के गोहार कइले बा. वइसे खबर में इहो आवत रहेला कि बगदादी के लकवा मार दिहले बा आ ऊ अब चल फिर ना सके.\nमीडिया पर अंकुसा लगावे खातिर जारी दिल्ली सरकार के आदेश पर सुप्रीम कोर्ट रोक लगा दिहलसि आ केजरीवाल के नोटिस जारी कइलसि कि ऊ बतावसु कि एह तरह के आदेश काहें जारी भइल. जान जाईं कि केजरीवाला खुद अपना मामिला में सुप्रीम कोर्ट में गोहार लगवले बाड़न कि उनुका पर मानहानि के मुकदमा मत चलावल जाव आ मानहानि के क्रिमिनल अपराध ना मान के सिविल अपराध का तरह सुनवाई होखे.\nइराक से जान बचा के हिन्दुस्तान चहुँपल हरजीत मसीह के दावा बा कि रोजी-रोटी के तलाश में इराक गइल 39 गो नौजवानन के इस्लामिक स्टेट मार चुकल बा. बाकिर सरकार हरजीत के बयान माने के तइयार नइखे. सरकार के कहना बा कि ओकरा आठ गो स्रोत से पता चलल बा कि ई सगरी लोग अबहीं जिन्दा बा.\nबाहर के देश में लुका के राखल आपन करिया कमाई के जानकारी सरकार के दे देबे खातिर एह लोगन के कुछ दिन के मौका दीहल जाई. एह बारे में एगो अधिसूचना दू तीन हफ्ता का भीतर जारी क दिहल जाई. एह कमाई पर 30 फीसदी का दर से आयकर आ 30 फीसदी जुर्माना लगावल जाई.\nबियफे का दिने भइल आईपीएल मैच में मुंबई इंडियंस वानखेड़े स्टेडियम में कोलकाता नाइट राइडर्स के पांच रन से हरा दिहलसि आ प्लेऑफ में चहुँपे के आपन उमेद जियवले रखलसि.\nभाजपा नेता शाहनवाज हुसेन के कहना बा कि बिहार विधानसभा के चुना खातिर मुख्यमंत्री पद के उम्मीदवार के होखी एकर फैसला सशसदीय बोर्ड में लीहल जाई. वइसे अगर टटका खबर के अनुमान से सोचल जाव त केन्द्रीय मंत्री रविशंकर प्रसाद के नेता बना के चुनाव लड़ल जा सकेला. काहें कि सुशील मोदी से नाखुश लोग के गिनिती भाजपा में बहुते बा आ अपना स्वार्थ का चलते सुशील मोदी नीतीश सरकार का समय भाजपा के भाव बिगाड़ के राख दिहले रहलन. अगर कवनो मजबूरी में भाजपा सुशील मोदी पर दांव खेले के कोशिश करी त चौखाने चित्त होखे के अनेसा बहुते बेसी होखी.\nसुप्रीम कोर्ट नोएडा एक्‍सटेंशन में भूमि अधिग्रहण का खिलाफ जमीन बेचेवालन के याचिका खारिज कर दिहलसि. इलाहाबाद उच्‍च न्‍यायालय के ओह फैसलो के पलट दिहलसि जवना में भूमि अधिग्रहण के रद्द करे के आदेश दीहल रहुवे. असल में पहिले के समझौता से मौका देख के पलटी मारत लोग चाहत बा कि जमीन ओह लोग के वापिस दे दीहल जाव जेहसे कि ऊ लोग फेरू ओह जमीन के कई गुना दाम पर बेच सको.\nवोडाफोन आ भारती एयरटेल समेत अनेके दूररसंचार कंंपनियन के गोहार सुप्रीम कोर्ट से खारिज हो गइल बा. ई लोग अपना बीस बरीस के लाइसेंस के दस बरीस ला बढ़वावल चाहत रहुवे आ खाली भइल स्‍पैक्‍ट्रम के नीलामी करे के केन्द्र सरकार के फैसला का खिलाफ अरजी डलले रहुवे.\nथोक महँगाइ के दर में लगातार छढवो महीना कमी के दौर जारी बा. अप्रैल में महँगाई के दर शून्यो से 2.65 फीसदी नीचे रहुवे. कारखाना में बनल सामानो के दाम में कमी आइल बा. ईंधन आ बिजली के दाम में13 फीसदी से अधिका के गिरावट भइल बा.\nमुबई शेयर बाजार के सेंसेक्स बियफे का दिने 45 अंक आ निफ्टी 11 अंक गिर के बंद भइल रुपिया में डालर का मुकाबले 35 पइसा के मजबूती आइल आ सोना के दाम 325 रूपिया बढ़ गइल. चांदी के दाम में एक हजार रूपिया हर किलो पर बढ़ती भइल.\nकाबुल के होटल पर भइल आतंकी हमला में भारत के चार गो लोग के जान गइल रहे. एह लोग के लाश देश ले आवे के प्रक्रिया शुरु क दीहल बा. बतावल जात बा कि निशाना पर भारत के राजदूत रहलन आ संजोग से ऊ मौका पर ना रहलन.\nएह साल मानसून दू दिन पहिलहीं 30 मई के केरल का तट पर चहुँपे वाला बा. अडमान के इलाका में मानसून चहुँपे के बात तीन चार दिन के भितरे बतावल जात बा.\nभारत के तेजस्विनी सागर विश्व स्कूल शतरंज चैंपियनशिप के अंडर-15 वर्ग में स्वर्ण पदक श्रीलंका कर काविन्या मियुनी राजपक्षे के हरा के जीत लिहली. सानिया मिर्जा आ मार्टिन हिंगिस के माथ जोड़ी रोम मास्‍टर्स टेनिस के सेमीफाइनल में पहुंच गइल बा. पुरूष वर्ग में रोहन बोपन्ना आ फ्लोरिन मर्जिया प्रीक्‍वार्टर फाइनल्‍स में हार गइले.\nबिहार के शिक्षा मंत्री प्रशांत कुमार शाही के कहना बा कि नियोजित शिक्षकन खातिर पहिला जुलाई से नया सेवा शर्त लागू हो जाई आ ओकरा बाद से कवनो तरह के भेदभाव के शिकायत ना रह जाई.\nमेडिकल काउंसिल ऑफ इंडिया का तरफ से बेतिया आ पावापुरी मेडिकल कॉलेज में एह साल नया दाखिला लेबे पर रोक लगा दीहल गइल बा. मुजफ्फरपुर, भागलपुर आ गया के मेडिकल कॉलेजन में सीट बढ़ावे के मंजूरी नइखे मिलल.\nगरमी के भीड़ से निपटे खातिर रेलवे का तरफ से पटना आ मुंबई का बीच सुपरफास्ट प्रीमियम स्पेशल चलावे के एलान भइल बा. ई रेल गाड़ी हर मंगल का दिने छत्रपति शिवाजी टर्मिनस से आ बुध का दिने पटना से खुलल करी.\nअल्पसंख्यकों में पारम्परिक कला आ हस्तकला के बढ़ावा देबे खातिर केन्द्र सरकार का तरफ से ‘उस्ताद’ नाम के एगो नया योजना के शुरुआत केन्द्रीय अल्पसंख्यक कल्याण मंत्री नजमा हेपतुल्ला बियफे का दिने वाराणसी में कइली.\nयूपी के पावर कार्पोरेशन का तरफ से बिजली दर बढ़ावे के आदेश वापिस ले लीहल गइल बा. तीन फेज के कनेक्शन लेबे वाला लोग के बिल में 15 फीसदी के बढ़ोतरी कइल गइल रहुवे.\nभोजपुरी में खबर (बियफे, 14 मई 2015)\nभोजपुरी में देश दुनिया के खबर (शनिचर, 16 मई 2015)


ड्रीम गर्ल कल्पना साह के भीमा के शूटिंग नैनीताल में – Anjoria\nनैनीताल में हो रहल कवनो भोजपुरी फिल्म के पहिला शूटिंग में लोग भीड़ लगवले बा. कल्पना साह अभिनीत भोजपुरी फिल्म “भीमा” में नैनीताल के कालाढूंगी निवासी मयंक मेहरा मुख्य कलाकार का भूमिका में बाड़े. निर्देशक संजय श्रीवास्तव के कहना बा कि दू गो ठाकुरन के आपसी लड़ाई देखावे वाली एह फिल्म में एक्शन आ कॉमेडी भरपूर देखे के मिली. कामेडियन के भूमिका करत बाड़े इलाहाबाद के राम सिंह आ खलनायक का भूमिका में बाड़े गिरीश शर्मा आ हरिओम पराशर. मशहूर टेली धारावाहिक “महाभारत” में गुरु द्रोणाचार्य के भूमिका करे वाला सुरेन्द्र पाल एह फिल्म में ठाकुर विक्रम सिंह बनल बाड़े.\nखुशी युवा फिल्म का बैनर में बने वाली फिल्म “भीमा” के निर्माता हउवें उमेश सिंह मेहरा, लेखक संतोष कश्यप, संगीतकार प्रशान्त सिंह, एक्शन मास्टर जेम्स, नृत्य निर्देशक महादेवन, छायाकंन शकील खान, आर्ट निर्देशक अशोक पंडित आ प्रोडक्शन शिवा सिंह. फिल्म के मुख्य कलाकारन में मयंक मेहरा, कल्पना साह, राम सिंह, सृष्टि, सुरेन्द् पाल, गिरीश शर्मा, हरिओम पराशर, अल्पना पचोरी आ संध्या सुमन वगैरह शामिल बाड़े. शूटिंग १५ अप्रेल तक चले वाला बा.